proxectonos/corpus_dominio_legal_administrativo_tmp huggingface dataset:
DECRETO 119/2010, do 17 de xuño, polo que se acorda a mutación demanial dun inmoble situado na rúa Don Bosco número 1, no termo municipal de Vigo.
CONSELLERÍA DE FACENDA — III. OUTRAS DISPOSICIÓNS — 20/07/2010

A consellería competente por razón da materia solicitou a mutación demanial do inmoble coñecido como Centro Fogar San Paio de menores, co fin de destinalo a escola infantil e oficinas do Servizo Público de Emprego de Galicia.
Con data do 7 de xuño de 2010 a Secretaría Xeral e do Patrimonio emitiu informe favorable sobre a mutación demanial do dito inmoble.
Ao abeiro do artigo 12 da Lei 3/1985, do 12 de abril, do patrimonio da Comunidade Autónoma de Galicia, e os artigos 30 e seguintes do Decreto 50/1989, do 9 de marzo, polo que se aproba o Regulamento para a execución da antedita lei, por proposta da conselleira de Facenda, logo da deliberación do Consello da Xunta de Galicia, na súa reunión do día dezasete de xuño de dous mil dez,
DISPOÑO:
Artigo único.-Acordar a mutación de destino do inmoble situado na rúa Don Bosco nº 1, no termo municipal de Vigo, co fin de destinalo a escola infantil e oficinas do Servizo Público de Emprego de Galicia, dependentes da Consellería de Traballo e Benestar. Este inmoble, cunha superficie do predio de 2.770 m2 e unha superficie construída de 2.908 m2, segundo recente medición, linda: norte, rúa Granada e Paseo Granada; sur, rúa Don Bosco; leste, rúa Granada; e oeste, Paseo Granada, e está inscrito no Rexistro da Propiedade de Vigo nº 1; predio 65.785, tomo 903, folio 93. Referencia catastral: 2761401NG2726S0001RH.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dezasete de xuño de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
RESOLUCIÓN do 16 de xullo de 2010 pola que se fai pública a ampliación de crédito dispoñible para o ano 2010 para a concesión de subvencións para a execución de proxectos de axuda humanitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/07/2010

Mediante Resolución do 21 de xaneiro de 2010 publicáronse as bases reguladoras da concesión de subvencións para a execución de proxectos de axuda humanitaria e se procedeu á súa convocatoria (DOG nº 14, do 22 de xaneiro).
No artigo 1.3º das ditas bases establécese a súa dotación inicial de 300.000 , sen prexuízo de que esta se poida ver incrementada con achegas posteriores, dando a correspondente publicidade no Diario Oficial de Galicia.
Esgotado xa o crédito da primeira dotación e tendo en conta o elevado número de solicitudes presentadas, na sesión ordinaria do Padroado da Fundación Axencia Humanitaria de Galicia do 3 de xuño de 2010 acordouse a posibilidade de uso de fondos da reserva fundacional para unha nova dotación e ampliación de crédito.
Por todo o anterior e en virtude das facultades conferidas
RESOLVO:
1. Ampliar en 210.000  para o exercicio 2010 o crédito das bases reguladoras da concesión de subvencións para a execución de proxectos de axuda humanitaria, para a obtención das cales se terán en conta os mesmos requisitos da Resolución do 21 de xaneiro de 2010.
2. A data de entrada en vigor desta resolución será o día seguinte ao da súa publicación no DOG.
Santiago de Compostela, 16 de xullo de 2010.
Jesús Gamallo Aller
Presidente da Fundación Axencia Humanitaria
de Galicia
DECRETO 118/2010, do 17 de xuño, polo que se fixa o tipo de gravame aplicable nas concesións por ocupación de bens demaniais adscritos á Consellería de Facenda e afectos a dependencias administrativas, con destino á prestación dun servizo público ou dependencias administrativas de terceiros.
CONSELLERÍA DE FACENDA — III. OUTRAS DISPOSICIÓNS — 20/07/2010

A Consellería de Facenda ten adscritos inmobles de titularidade da Comunidade Autónoma de Galicia sobre os que ten atribuídas facultades de xestión, administración, conservación e disposición.
As consellerías que teñen adscritos inmobles de natureza demanial poden outorgar licenzas, autorizacións e permisos de ocupación temporal, correspondendo ao Consello da Xunta o outorgamento das concesións demaniais, por proposta destes departamentos.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia creou a taxa por utilización privativa, ocupación ou aproveitamento especial do dominio público da Comunidade Autónoma.
O anexo nº 5 da anterior norma xurídica establece que con carácter xeral, e salvo que exista tarifa específica, a contía da taxa que se debe satisfacer será a que se fixe por decreto, por proposta da consellería a que estea adscrito o elemento obxecto de concesión e logo do informe favorable da consellería competente en materia de facenda, e determinarase pola aplicación dunha porcentaxe mínima do 2% e máxima do 6% sobre o valor de mercado. Para estes efectos, tomarase como valor de mercado o valor actualizado do ben segundo o Inventario xeral de bens e dereitos da Comunidade Autónoma de Galicia, tendo en conta a superficie ocupada e a súa situación no inmoble, de ser o caso.
Dado que os posibles destinatarios destas concesións serían fundamentalmente entidades públicas, que prestan un servizo público aos cidadáns, preténdese establecer o tipo de gravame mínimo fixado na Lei 6/2003, do 9 de decembro.
Na súa virtude, no uso das atribucións conferidas pola Lei 1/1983, do 22 de febreiro, reguladora da Xunta e da súa Presidencia, por proposta da conselleira de Facenda, de acordo co ditame do Consello Consultivo de Galicia, e logo da deliberación do Consello da Xunta de Galicia, na súa reunión do día dezasete de xuño de dous mil dez,
DISPOÑO:
Artigo 1º
O tipo de gravame que será de aplicación nas concesións de dominio público de inmobles adscritos á Consellería de Facenda queda fixado nun 2%, cando o destino do ben sexa ser empregado como dependencias administrativas ou para a prestación de servizos públicos de terceiros.
Artigo 2º
A taxa anual deberá ingresarse mediante autoliquidación do suxeito pasivo nos prazos que se establezan no título outorgante.
Disposición derradeira
Este decreto entrará en vigor ao día seguinte da súa publicación no Diario Oficial de Galicia.
Santiago de Compostela, dezasete de xuño de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
DECRETO 122/2010, do 8 de xullo, polo que se acepta a cesión a título gratuíto dun inmoble, feita polo Concello de Ames á Comunidade Autónoma de Galicia, con destino á construción dun centro de educación secundaria no Milladoiro.
CONSELLERÍA DE FACENDA — III. OUTRAS DISPOSICIÓNS — 21/07/2010

O Pleno do Concello de Ames en sesión plenaria do día 30 de outubro de 2008 acordou ceder a título gratuíto, a favor da Comunidade Autónoma de Galicia, a propiedade dun inmoble de 11.780 m2, para a construción dun centro de educación secundaria no Milladoiro.
A Secretaría Xeral e do Patrimonio tramitou o expediente de aceptación de cesión, logo da solicitude presentada pola Consellería de Educación e Ordenación Universitaria con data do 26 de maio de 2010, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta da conselleira de Facenda, e logo de deliberación do Consello da Xunta de Galicia, na súa reunión do día oito de xullo de dous mil dez,
DISPOÑO:
Artigo 1º
Acéptase nos termos establecidos polo Concello de Ames a cesión, a título gratuíto, da propiedade do inmoble seguinte:
Parcela EQ1 do sector S-16 Galdrachán, situada no Milladoiro, concello de Ames (A Coruña), dunha superficie de 11.780 m2, que segundo o rexistro da propiedade estrema: norte, co límite do ámbito sector S-16 Galdrachán; sur, vía de nova apertura nº 5; leste, co límite do ámbito sector S-16 Galdrachán; e oeste, vía de nova apertura nº 2.
Atópase inscrita no Rexistro da Propiedade de Negreira como predio nº 35.037, tomo 535, libro 99 e folio 1.
Referencia catastral: 4239301NH3443N0000MX.
Artigo 2º
O destino do inmoble será a construción dun centro de educación secundaria.
Artigo 3º
A Consellería de Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, oito de xullo de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
DECRETO 120/2010, do 1 de xullo, polo que se aceptan as doazóns de bens culturais feitas á Comunidade Autónoma de Galicia por Roberto Reigosa Méndez e outros.
CONSELLERÍA DE FACENDA — III. OUTRAS DISPOSICIÓNS — 21/07/2010

Con data do 26 de abril de 2010 a Consellería de Cultura e Turismo remitiu á Consellería de Facenda os expedientes de doazón de bens propiedade de Roberto Reigosa Méndez, Asociación de Amigos do Camiño de Santiago en Xapón, María Dolores Soler Yolif e fillos e Daría Vilariño Pintos e irmáns.
A Secretaría Xeral e do Patrimonio tramitou o expediente de aceptación, logo do respectivo informe favorable da Comisión Superior de Valoración de Bens Culturais de Interese para Galicia.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia, e 34.1º do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo, requirirá decreto da Consello da Xunta, por proposta da Consellería de Facenda.
Na súa virtude, por proposta da Consellería de Facenda, e logo da deliberación do Consello da Xunta de Galicia na súa reunión do día un de xullo de dous mil dez,
DISPOÑO:
Artigo único.
Aceptar nos termos establecidos polos doadores as seguintes doazóns de bens:
Doador: Roberto Reigosa Méndez.
Obxecto: figuriña.
Autor: obradoiro mindoniense.
Titulo: Apóstolo Santiago.
Materia: acibeche tallado e pulido.
Medidas: 1,7 cm de altura.
Cronoloxía: séculos XIV-XVI.
Valoración: 25 .
Doadora: Asociación de Amigos do Camiño de Santiago en Xapón.
1. Obxecto: credencial de peregrino do Camiño de Santiago.
Autor: Miguel Arcángel Ikeda Munehiro.
Materia: cartolina.
Medidas: pregado: 16×9 cm; despregado: 16×72 cm.
Cronoloxía: 2009.
Valoración: 20 .
2. Obxecto: certificado de autoría e colaboración da credencial xaponesa.
Materia: cartón, seda e papel.
Medidas: 16×10,60 cm.
Cronoloxía: 29 de setembro de 2009.
Valoración: 10 .
Doadores: María Dolores Soler Yolif e fillos.
Obxecto: 165 unidades de instalación, compostas por documentación relacionada na súa maior parte co exercicio da avogacía de Clemente González Peón, así como outras das súas actividades.
Procedencia: Santiago de Compostela.
Cronoloxía: datas extremas: 1901-2003, con predominio da segunda metade do século XX.
Valoración: 24.000 .
Doadores: Daría Vilariño Pintos e irmáns.
Obxecto: fondo documental composto de 43 unidades de instalación en carpetas tamaño folio ou cuarto, formadas por documentos de carácter persoal e profesional, sobre todo de carácter patrimonial.
Procedencia: casa familiar.
Cronoloxía: datas extremas: 1404-1941, con predominio dos séculos XIX e XX.
Valoración total: 8.208 .
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, un de xullo de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
DECRETO 123/2010, do 8 de xullo, polo que se acepta a cesión a título gratuíto de dous inmobles realizada polo Concello de Ourense á Comunidade Autónoma de Galicia con destino á construción dun centro de interpretación dos parques naturais de Galicia.
CONSELLERÍA DE FACENDA — III. OUTRAS DISPOSICIÓNS — 21/07/2010

Con data do 27 de novembro de 2008 a Xunta de Goberno Local do Concello de Ourense adoptou acordo de cesión dun terreo nese termo municipal para a instalación dun centro de interpretación dos parques naturais de Galicia.
Posteriormente, na Xunta de Goberno Local do 4 de febreiro de 2010, o Concello de Ourense rectificou o anterior acordo, separando o terreo en dous predios diferenciados xuridicamente.
Con data do 9 de xuño de 2010 o director xeral de Conservación da Natureza da Consellería do Medio Rural emitiu informe favorable sobre a aceptación da cesión.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta da conselleira de Facenda, logo da deliberación do Consello da Xunta de Galicia, na súa reunión do día oito de xullo de dous mil dez,
DISPOÑO:
Artigo 1º
Acéptase nos termos establecidos polo Concello de Ourense a cesión a título gratuíto dos inmobles seguintes:
1. Parcela situada en Quintela de Canedo, concello de Ourense, dunha superficie de 23.255,28 m2, inscrita no Rexistro da Propiedade nº 2 de Ourense ao tomo 1.857, libro 472, folio 156, predio 32.895. Referencia catastral 32900A078002090000PQ.
2. Parcela situada en Quintela de Canedo, concello de Ourense, dunha superficie de 3.002,72 m2, inscrita no Rexistro da Propiedade nº 2 de Ourense ao tomo 1.857, libro 472, libro 159, predio 32.896. Referencia catastral 32900A078002100000PY.
Artigo 2º
O inmoble destinarase ao establecemento dun centro de interpretación dos parques naturais de Galicia.
Artigo 3º
A Consellería de Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, oito de xullo de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
RESOLUCIÓN do 15 de xuño de 2010, de corrección de erros da Resolución do 16 de febreiro de 2010 pola cal se publica o plan de estudos de graduado ou graduada en Lingua e Literatura Inglesas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 19/07/2010

Advertidos erros no plan de estudos de graduado/a en Lingua e Literatura Inglesas publicado no Diario Oficial de Galicia, do 11 de marzo de 2010, esta reitoría resolveu o seguinte:
Publicar a corrección correspondente do plan de estudos de graduado/a en Lingua e Literatura Inglesas no sentido seguinte:
Na páxina 3.266:
Onde di:
«Tradución (inglés)».
Debe dicir:
«Tradución directa e inversa (inglés)».
Na páxina 3.268:
Onde di:
Ver referencia pdf "13600D011P042.PDF"
Santiago de Compostela, 15 de xuño de 2010.
Senén Barro Ameneiro
Reitor da Universidade de Santiago de Compostela
RESOLUCIÓN do 15 de xuño de 2010, de corrección de erros da Resolución do 16 de febreiro de 2010 pola cal se publica o plan de estudos de graduado ou graduada en Linguas e Literaturas Modernas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 19/07/2010

Advertidos erros no plan de estudos de grado publicado no Diario Oficial de Galicia, do 12 de marzo de 2010, este reitorado resolveu o seguinte:
Publicar a corrección correspondente do plan de estudos de grao en Lingua e Literaturas Modernas no sentido seguinte:
Ver referencia pdf "13600D008P041.PDF"
Especialidade en francés
Na páxina 3.351:
No módulo segundo curso, onde di:
«Gramática fancesa 1».
Debe dicir:
«Cultura francesa 1».
No módulo terceiro curso, onde di:
«Lingua fancesa 2».
Debe dicir:
«Cultura francesa 2».
Onde di:
«Tradución directa e inversa 1
Tradución directa e inversa 2».
Debe dicir:
«Tradución directa e inversa 1 (francés)
Tradución directa e inversa 2 (francés)».
Na páxina 3.352:
Onde di:
«Literatura inglesa (séculos XVIII-XIX)».
Debe dicir:
«Literatura inglesa I (séculos XVIII-XIX)».
Ver referencia pdf "13600D008P041.PDF"
Especialidade en italiano
Na páxina 3.354:
Onde di:
«Literatura inglesa (séculos XVIII-XIX)».
Debe dicir:
«Literatura inglesa I (séculos XVIII-XIX)».
Ver referencia pdf "13600D008P041.PDF"
Especialidade en portugués
Na páxina 3.357:
Onde di:
«Literatura inglesa (séculos XVIII-XIX)».
Debe dicir:
«Literatura inglesa I (séculos XVIII-XIX)».
Ver referencia pdf "13600D008P041.PDF"
Santiago de Compostela, 15 de xuño de 2010.
Senén Barro Ameneiro
Reitor da Universidade de Santiago de Compostela
RESOLUCIÓN do 15 de xuño de 2010, de corrección de erros da Resolución do 16 de febreiro de 2010 pola cal se publica o plan de estudos de graduado ou graduada en Lingua e Literatura Españolas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 19/07/2010

Advertidos erros no plan de estudos de graduado/a en Lingua e Literatura Españolas publicado no Diario Oficial de Galicia, do 10 de marzo de 2010, esta reitoría resolveu o seguinte:
Publicar a corrección correspondente do plan de estudos de graduado/a en Lingua e Literatura Españolas no sentido seguinte:
Na páxina 3.152:
Onde di:
«Literatura inglesa (séculos XVIII-XIX)».
Debe dicir:
«Literatura inglesa I (séculos XVIII-XIX)».
Ver referencia pdf "13600D011P042.PDF"
Santiago de Compostela, 15 de xuño de 2010.
Senén Barro Ameneiro
Reitor da Universidade de Santiago de Compostela
ORDE do 8 de xullo de 2010 pola que se resolve definitivamente a convocatoria de licenzas por estudos para o curso 2010-2011 destinadas a funcionarios docentes non universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/07/2010

De conformidade co establecido no artigo 11º da orde desta consellería do 1 de marzo de 2010 (DOG do 11 de marzo) pola que se convocaban licenzas por estudos para o curso 2010-2011 destinadas a funcionarios docentes non universitarios, esta consellería
DISPÓN:
Primeiro.-Adxudicarlle as licenzas por estudos aos profesores que se relacionan no anexo I desta orde.
Segundo.-O período improrrogable de duración das licenzas dun curso completo -modalidades 1, 2 e 3- será, como máximo, do 1 de setembro de 2010 ao 31 de agosto de 2011 para o profesorado de educación infantil e de educación primaria, e desde o 15 de setembro de 2010 ao 14 de setembro de 2011 para o profesorado de ensino secundario e de ensinanzas de réxime especial.
Nas licenzas cuadrimestrais das modalidades 4, 5 e 6 a duración dos cuadrimestres establécese do seguinte xeito:
1. Para o profesorado de educación infantil e de educación primaria:
-Primeiro cuadrimestre, do 1 de setembro de 2010 ao 31 de decembro de 2010.
-Segundo cuadrimestre, do 1 de marzo de 2011 ao 30 de xuño de 2011.
2. Para o profesorado que imparte docencia no ensino secundario e nas ensinanzas de réxime especial:
-Primeiro cuadrimestre, do 15 de setembro de 2010 ao 14 de xaneiro de 2011.
-Segundo cuadrimestre, do 1 de marzo de 2011 ao 30 de xuño de 2011.
Por último, nas modalidades 0 -sen retribución- e 7, dentro do período que abrangue o curso académico, os beneficiarios poden escoller o período de desfrute da licenza de acordo coa duración establecida na orde de convocatoria.
Terceiro.-O profesorado a que se lle concede licenza por estudos queda obrigado ao cumprimento do exposto no artigo 13º da orde da convocatoria, obrigas dos beneficiarios, e a respectar o recollido no artigo 15º, incompatibilidades; a inobservancia do anteriormente exposto dará lugar á aplicación do contido do artigo 16º da orde de convocatoria: responsabilidades por incumprimento.
Cuarto.-Contra esta resolución os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante a sala do contencioso-administrativo do Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 8 de xullo de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "13600D005P010.PDF"
RESOLUCIÓN do 15 de xuño de 2010, de corrección de erros da Resolución do 16 de febreiro de 2010 pola cal se publica o plan de estudos de graduado ou graduada en Lingua e Literatura Galegas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 19/07/2010

Advertidos erros no plan de estudos de graduado/a en Lingua e Literatura Galegas publicado no Diario Oficial de Galicia, do 11 de marzo de 2010, esta reitoría resolveu o seguinte:
Publicar a corrección correspondente do plan de estudos de graduado/a en Lingua e Literatura Galegas no sentido seguinte:
Na páxina 3.260:
Onde di:
«Literatura inglesa (séculos XVIII-XIX)».
Debe dicir:
«Literatura inglesa I (séculos XVIII-XIX)».
Ver referencia pdf "13600D011P042.PDF"
ORDE do 5 de xullo de 2010 pola que se designa o órgano estatístico sectorial.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 19/07/2010

O Decreto 24/2008, do 21 de febreiro, regula os órganos estatísticos sectoriais da Administración da Comunidade Autónoma de Galicia e o procedemento para a súa designación. No punto 1º do seu artigo 2 establece que este órgano está integrado por unha ou varias unidades administrativas que se designarán por resolución da persoa titular do departamento en que se integra organicamente.
De conformidade co establecido nos artigos 1, 2, 3 e 7 do Decreto 24/2008, do 21 de febreiro,
DISPOÑO:
Primeiro.-Designar o órgano estatístico sectorial da Consellería de Economía e Industria, que estará integrado pola unidade administrativa que se especifica a seguir:
a) Posto de traballo: vicesecretaría xeral, dependente da secretaría xeral.
b) Coordinador ou coordinadora: o funcionario ou a funcionaria titular do posto de traballo que se designa.
c) Localización física: dependencias da Secretaría Xeral, edificio administrativo de San Caetano, Santiago de Compostela.
Segundo.-Para os efectos do rexistro a que se refire o artigo 3 do Decreto 24/2008, do 21 de febreiro, a Secretaría Xeral comunicará ao Instituto Galego de Estatística os datos relativos á identidade da persoa que, en cada momento, ocupe o posto de traballo que se identifica no punto primeiro, que se nomeará seguindo os procedementos de previsión establecidos na normativa vixente en materia de función pública.
Santiago de Compostela, 5 de xullo de 2010.
Javier Guerra Fernández
Conselleiro de Economía e Industria
DECRETO 117/2010, do 15 de xullo, polo que se concede a Medalla de Galicia na súa categoría de ouro.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/07/2010

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o goberno galego ten a vontade de outorgarlle a súa máis alta distinción á institución e á persoa que se indican a seguir.
Polo tanto, por proposta do conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día quince de xullo de dous mil dez,
DISPOÑO:
Concederlle a Medalla de Ouro de Galicia a:
Cabido da Catedral de Santiago de Compostela.
Víctor Manuel Vázquez Portomeñe.
Santiago de Compostela, quince de xullo de dous mil dez.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 10 de maio de 2010 pola que se dá publicidade aos convenios de colaboración subscritos no primeiro cuadrimestre do ano 2010.
FONDO GALEGO DE GARANTÍA AGRARIA — III. OUTRAS DISPOSICIÓNS — 07/06/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Único.-Facer pública a relación dos convenios subscritos polo Fondo Galego de Garantía Agraria nos meses de xaneiro, febreiro, marzo e abril de 2010, que se anexa a esta resolución.
Santiago de Compostela, 10 de maio de 2010.
José Álvarez Robledo
Director do Fondo Galego de Garantía Agraria
Ver referencia pdf "10600D011P046.PDF"
CORRECCIÓN de erros.-Orde do 3 de xuño de 2010 pola que se determinan os servizos mínimos dirixidos a garantir os servizos esenciais durante as tres folgas convocadas para o día 8 de xuño de 2010 das 00.00 ás 24.00 horas nas institucións sanitarias do Servizo Galego de Saúde, fundacións, empresas públicas sanitarias e empresas contratistas de servizos que teñen as súas condicións laborais equiparadas co persoal estatutario do Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 07/06/2010

Advertidos erros na Orde do 3 de xuño de 2010, publicada no Diario Oficial de Galicia nº 105, do 4 de xuño, cómpre facer as seguintes correccións:
-Na páxina 10.121, no anexo do Hospital da Barbanza debe engadirse unha fila con persoal administrativo con 11 efectivos na quenda de mañá, 4 na quenda de tarde e 1 na quenda de noite.
-Na páxina 20.120, no anexo da Xerencia de Atención Primaria de Santiago de Compostela, na fila de auxiliar administrativo, onde di: «0 na quenda de mañá, 1 na de tarde e 0 na de noite», debe dicir: «9 na quenda de mañá, 2 na de tarde e 0 na de noite».
-Na páxina 10.123 no anexo do Hospital Comarcal da Costa debe engadirse unha fila con persoal de limpeza contratada con 7 efectivos na quenda de mañá, 6 na quenda de tarde e 1 na quenda de noite.
-Na páxina 10.124 no anexo do Complexo Hospitalario Universitario de Vigo na fila de mantemento (contratado), na quenda de noite di: «2 efectivos», debe dicir: «3».
-Na páxina 10.124 no anexo do Complexo Hospitalario de Pontevedra na fila de persoal facultativo SS.CC., onde di: «9 de tarde e 9 de noite», debe dicir: «8 de tarde e 8 de noite», e na fila de telefonistas na quenda de noite, onde di: «2 efectivos», debe dicir: «1».
-Na páxina 10.124 no anexo do Hospital do Salnés, na fila de celadores, na quenda de noite, onde di: «2 efectivos», debe dicir: «3».
RESOLUCIÓN do 3 de xuño de 2010 pola que se aproban e se fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 07/06/2010

De conformidade co establecido no artigo 5 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, publicada no Diario Oficial de Galicia do 21 de abril de 2010, esta dirección xeral
RESOLVE:
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas.
A listaxe de aspirantes admitidos poderá consultarse a través da páxina web oficial da Academia Galega de Seguridade Pública,
http://agasp.xunta.es
, e nelas farase constar, así mesmo, se está exento ou non da proba de coñecemento do idioma galego.
A listaxe de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos disporán dun prazo de dez días hábiles, contados a partir do día seguinte ao da publicación desta resolución no Diario Oficial de Galicia, para emendar o defecto que motivou a exclusión.
Os aspirantes que, dentro do prazo sinalado, non emenden os defectos motivo de exclusión, serán definitivamente excluídos.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formular reclamación.
A Estrada, 3 de xuño de 2010.
José Carlos García Bouzas
Director xeral da Academia Galega de Seguridade Pública
Ver referencia pdf "10600D008P043.PDF"
Ver referencia pdf "10600D009P044.PDF"
RESOLUCIÓN do 23 de xullo de 2010 pola que se fai público o acordo do Consello de Dirección do Instituto Galego de Promoción Económica polo que se modifica a liña de avais do Instituto Galego de Promoción Económica para facilitar ás empresas galegas o acceso ao financiamento operativo adicional (Programa Re-brote).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/07/2010

O Consello de Dirección do Igape, na súa xuntanza do 28 de xullo de 2009, acordou aprobar unha liña de avais do Igape para facilitar ás empresas galegas o acceso ao financiamento operativo adicional, instrumentada mediante convenio de colaboración entre o Instituto Galego de Promoción Económica (Igape) e as entidades financeiras adheridas (Programa Re-brote).
Con data do 25 de setembro de 2009 o Igape e 16 entidades financeiras asinaron un convenio co obxecto de compartir riscos en determinadas operacións mediante o afianzamento parcial de liñas de financiamento operativo. O dito convenio fíxose público mediante Resolución do 25 de setembro de 2009 (Diario Oficial de Galicia nº 191, do 29 de setembro), e segundo a cláusula terceira, entrou en vigor o día seguinte ao da súa publicación, establecéndose como data de fin de prazo para presentar solicitudes de aval o 30 de decembro de 2009.
Posteriormente, o 23 de decembro, o Consello de Dirección do Igape acordou a modificación da dita liña de avais, no que se refire ao prazo de presentación de solicitudes, quedando a súa data de finalización fixada o 30 de xuño de 2010.
Esta liña de avais considéranse un instrumento de grande importancia para o acceso ao financiamento operativo por parte das empresas galegas na conxuntura actual, que debe permanecer á súa disposición. En consecuencia, o Consello de Dirección do Igape, na súa xuntanza do 29 de xuño de 2010, acordou ampliar o prazo para presentar solicitudes ata o día 30 de decembro de 2010.
Por todo o anterior e en virtude das facultades que teño conferidas,
RESOLVO:
Primeiro.-Publicar a modificación da liña de avais do Igape para lles facilitar ás empresas galegas o acceso ao financiamento operativo adicional, instrumentada mediante convenio de colaboración entre o Instituto Galego de Promoción Económica (Igape) e as entidades financeiras adheridas (Programa Re-brote), no seguinte senso:
Único.-Modificar a redacción da cláusula terceira que queda redactada do seguinte xeito:
«Terceira.-Vixencia e prazo de presentación de solicitudes.
O presente convenio entrará en vigor o día seguinte ao da súa publicación no Diario Oficial de Galicia e o prazo de presentación de solicitudes de aval finalizará o 30 de decembro de 2010».
Segundo.-Esta resolución entrará en vigor o día da súa publicación no Diario Oficial de Galicia.
Santiago de Compostela, 23 de xullo de 2010.
Joaquín Varela de Limia de Cominges
Director xeral do Instituto Galego de Promoción
Económica
CORRECCIÓN de erros.-Orde do 24 de xuño de 2010 pola que se ditan instrucións sobre a confección de nóminas do persoal ao servizo da Administración autonómica para o ano 2010, e se actualizan con efectos 1 de xuño as contías das súas retribucións.
CONSELLERÍA DE FACENDA — III. OUTRAS DISPOSICIÓNS — 26/07/2010

Advertidos erros na citada orde, publicada no DOG nº 120, do 25 de xuño de 2010, deben facerse as seguintes correccións:
Na páxina 11.731, onde figura:
Categoría N-AP-03 CELADOR AT. DIRECTA AO ENFERMO, a cantidade do COMPLEMENTO DESTINO, 231,81, debe ser substituída por 272,44.
Na páxina 11.736, no anexo XIV:
Os datos do cadro relativo a Atención continuada residentes en formación-Residentes licenciados e Residentes diplomados, deberán ser substituídos polos seguintes:
Ver referencia pdf "14100D002P006.PDF"
ORDE do 27 de maio de 2010 pola que se modifica a Orde do 7 de febreiro de 2008, pola que se fai pública a composición do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 03/06/2010

Pola Orde do 7 de febreiro de 2008 (DOG do 25 de febreiro), fíxose pública a composición do Consello Social da Universidade da Coruña.
Con data do 6 de maio de 2010, o presidente do Consello Social da Universidade da Coruña comunica o nomeamento de Carlos Alberto Amoedo Souto como secretario xeral da dita universidade en substitución de Xosé Manuel Carril Vázquez, por acordo do reitor do 30 de abril de 2010.
O artigo 7.2º da Lei 1/2003, do 9 de maio, dos consellos sociais do sistema universitario de Galicia, establece que son membros natos do Consello Social, entre outros, o secretario xeral da universidade.
O artigo 7.4º desta lei establece que os acordos de designación de membros do Consello Social lle serán comunicados ao conselleiro competente en materia universitaria, quen procederá ao seu nomeamento mediante orde da súa consellería.
Por todo iso,
DISPOÑO:
Artigo único.
Nomear a Carlos Alberto Amoedo Souto, secretario xeral da Universidade da Coruña, como membro nato do Consello Social desta universidade.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de maio de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 18 de maio de 2010, da Secretaría Xeral da Consellería de Educación e Ordenación Universitaria, pola que se dá publicidade aos convenios de colaboración subscritos por esta consellería no primeiro cuadrimestre do ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/06/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade a unha segunda relación dos convenios subscritos pola Consellería de Educación e Ordenación Universitaria nos meses do ano, que se incorpora como anexo a esta resolución.
Santiago de Compostela, 18 de maio de 2010.
José Luis Vázquez Fernández
Secretario xeral da Consellería de Educación
e Ordenación Universitaria
Ver referencia pdf "10200D006P018.PDF"
CORRECCIÓN de erros.-Orde do 28 de abril de 2010 pola que se regula o procedemento de adxudicación de prazas para fillas/os do persoal dos servizos centrais da Xunta de Galicia, na escola infantil 0-3 de Vite dependente da Consellería de Traballo e Benestar e do persoal do Complexo Administrativo da Xunta de Galicia en Vigo, na escola infantil do Complexo Administrativo da Xunta de Galicia en Vigo para o curso 2010/2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 01/06/2010

Advertido erro no texto da dita orde, publicada no DOG nº 85, do xoves 6 de maio, cómpre facer a oportuna corrección.
Na páxina 7.879, columna dereita, artigo 8, no seu parágrafo 3, onde di: «Secretaria/o: xefa/e de sección de Relacións Laborais, dependente da Subdirección Xeral de Traballo».
Debe dicir: «Secretaria/o; xefa/e de sección de Relacións Laborais, dependente da Subdirección Xeral de Réxime Xurídico e Relacións Laborais».
CORRECCIÓN de erros.- Orde do 4 de maio de 2010 pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 02/06/2010

Advertidos erros na citada orde, publicada no Diario Oficial de Galicia do venres 7 de maio de 2010, cómpre efectuar as seguintes correccións:
Na páxina 8.092, o artigo 15º, parágrafo primeiro, onde di:«As axudas ás contratacións indefinidas iniciais e as transformacións de contratos temporais en indefinidos, que reúnan as condicións e requisitos establecidos nesta orde, quedan sometidas ao réxime de minimis, nos termos establecidos no Regulamento (CE) 1998/2006 da Comisión, do 15 de decembro, relativo á aplicación dos artigos 87 e 88 do tratado CE ás axudas de minimis. Esta circunstancia farase constar expresamente na resolución de concesión da subvención. Polo tanto, a axuda total de minimis concedida a unha empresa non será superior a 200.000 euros durante calquera período de tres exercicios fiscais, ou a 100.000 euros no suposto dunha axuda concedida a unha empresa que opere no sector do transporte pola estrada», debe dicir: «As axudas ás contratacións indefinidas iniciais e as transformacións de contratos temporais en indefinidos, así como as contratacións temporais que reúnan as condicións e requisitos establecidos
nesta orde, quedan sometidas ao réxime de minimis, nos termos establecidos no Regulamento (CE) 1998/2006 da Comisión, do 15 de decembro, relativo á aplicación dos artigos 87 e 88 do tratado CE ás axudas de minimis. Esta circunstancia farase constar expresamente na resolución de concesión da subvención. Polo tanto, a axuda total de minimis concedida a unha empresa non será superior a 200.000 euros durante calquera período de tres exercicios fiscais, ou a 100.000 euros no suposto dunha axuda concedida a unha empresa que opere no sector do transporte pola estrada».
Na páxina 8.096, a base primeira 2 c) do anexo B onde di:«c) No caso de persoas desempregadas pertencentes aos colectivos en risco de exclusión social sinalados no artigo 2º.1 f) desta orde, incentivaranse en todas as empresas, todas as transformacións, calquera que sexa a modalidade do contrato temporal», debe dicir: «c) No caso de persoas desempregadas pertencentes aos colectivos en risco de exclusión social sinalados no artigo 2º.1 letras e) e f) desta orde, incentivaranse en todas as empresas todas as transformacións, calquera que sexa a modalidade do contrato temporal».
CORRECCIÓN de erros.-Orde do 12 de maio de 2010 pola que se establecen as bases reguladoras para a concesión, en réxime de concorrencia competitiva, das subvencións a entidades operadoras de axencias de viaxe para a promoción e comercialización do destino Galicia, e se procede á súa convocatoria para o ano 2010 (CT983J).
CONSELLERÍA DE CULTURA E TURISMO — III. OUTRAS DISPOSICIÓNS — 02/06/2010

Advertido erro na dita orde publicada no Diario Oficial de Galicia nº 95, do venres 21 de maio de 2010, procede realizar a seguinte corrección:
Na páxina 9.041, artigo 1, punto 4, letra A), cuarto parágrafo, onde di: «Os produtos que desexen acollerse a esta liña deben configurar paquetes turísticos que inclúan necesariamente aloxamento, manutención e polo menos un servizo complementario por cada xornada de estadía. No caso de produtos dirixidos ao mercado internacional de fóra da Península Ibérica o paquete deberá incluír tamén o transporte»; debe dicir: «Os produtos que desexen acollerse a esta liña deben configurar paquetes turísticos que inclúan necesariamente aloxamento, manutención e polo menos dous servizos complementarios por cada xornada de estadía. No caso de produtos dirixidos ao mercado internacional de fóra da Península Ibérica, o paquete deberá incluír tamén o transporte».
Na páxina 9.041, artigo 1, punto 4, apartado A), quinto parágrafo, segundo guión, onde di: «-Os gastos de deseño e maquetación de folletos, catálogos, orixinais de publicidade ou calquera outro material promocional»; debe dicir: «Os gastos de deseño e maquetación de folletos, catálogos, orixinais de publicidade ou calquera outro material promocional, valorándose que sexan accesibles para persoas discapacitadas».
Na páxina 9.041, artigo 1, punto 4, apartado A), quinto parágrafo, cuarto guión, onde di: «-Os gastos de distribución do material de promoción impreso»; debe dicir: «-Os gastos de distribución do material de promoción impreso en diversos idiomas».
CORRECCIÓN de erros.-Orde do 19 de maio de 2010 pola que se establecen as bases reguladoras para a concesión, en réxime de concorrencia competitiva, das subvencións para a potenciación e mellora do turismo mediante a creación de aldeas de turismo rural ou mellora de establecementos existentes de turismo rural e oferta complementaria, e se procede á súa convocatoria para o ano 2010 (CT983H).
CONSELLERÍA DE CULTURA E TURISMO — III. OUTRAS DISPOSICIÓNS — 02/06/2010

Advertido erro na dita orde, publicada no Diario Oficial de Galicia número 98, do 26 de maio de 2010, procede realizar a seguinte corrección:
Na páxina 9.352, artigo 1, punto 3º, liña B), onde di: «de axudas destinadas a proxectos de mellora, modernización e remodelación de aldeas rurais e da súa oferta complementaria en actividades tales como hípica, golf, náuticas e aqueloutras actividades recreativas que supoñan oferta turística complementaria no medio rural, sempre que estean insertas e vinculadas a establecementos de aldeas rurais»; debe dicir: «de axudas destinadas a proxectos de mellora, modernización e remodelación de aldeas rurais, establecementos existentes de turismo rural e da súa oferta complementaria en actividades tales como hípica, golf, náuticas e aqueloutras actividades recreativas que supoñan oferta turística complementaria no medio rural, sempre que estean insertas e vinculadas a eles».
Na páxina 9.352, artigo 1, punto 3º, liña C), onde di: «de axudas destinadas a proxectos dirixidos a acadar certificacións de calidade de recoñecido prestixio internacional como a Q de calidade do ICTE, Ecolabel, ISO, EMAS, sempre en relación coa explotación destes establecementos de aldeas rurais. Custos de auditoría para acadar a certificación e renovación dela que xa a obtiveron, sempre en relación a estes establecementos de aldeas rurais»; debe dicir: «de axudas destinadas a proxectos dirixidos a acadar certificacións de calidade de recoñecido prestixio internacional como a Q de calidade do ICTE, Ecolabel, ISO, EMAS, sempre en relación coa explotación destes establecementos de turismo rural. Custos de auditoría para acadar a certificación e renovación dela que xa a obtiveron, sempre en relación con estes establecementos de turismo rural».
ORDE do 24 de maio de 2010 pola que se delega o exercicio de determinadas competencias na secretaria xeral para o Turismo.
CONSELLERÍA DE CULTURA E TURISMO — III. OUTRAS DISPOSICIÓNS — 02/06/2010

Unha vez publicado o Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, e o Decreto 337/2009, do 11 de xuño, polo que se desenvolve a estrutura orgánica da Consellería de Cultura e Turismo, cómpre adecuar á nova estrutura as normas de delegacións existentes.
A actividade administrativa da Consellería de Cultura e Turismo supón unha concentración de funcións arredor do seu titular que aconsella, dado o seu volume, recorrer á delegación de competencias na secretaria xeral para o Turismo, co fin de acadar a axilización administrativa necesaria que redunde en beneficio tanto da Administración coma dos administrados dentro do máis rigoroso respecto ás garantías xurídicas que a tutela dos intereses públicos exixe.
Na súa virtude, facendo uso das facultades que me confiren os artigos 38, 43.3º e 44 da Lei 1/1983, do 22 de febreiro, de normas reguladoras da Xunta e da súa Presidencia, e 12 e 13 da Lei 30/1992, do 26 de novembro, de réxime xurídico das administracións públicas e do procedemento administrativo común; e demais disposicións de xeral aplicación,
DISPOÑO:
Artigo 1º
Delegar na secretaria xeral para o Turismo as seguintes competencias:
a) A clasificación, no ámbito da Comunidade Autónoma de Galicia, de axencias de viaxes e das súas sucursais e de sucursais de axencias de viaxe que operen noutros Estados membros da Unión Europea.
b) A expedición e renovación de carnés de guías de turismo especializados de Galicia.
c) A organización ou homologación de cursos de formación, actualización ou perfeccionamento de guías de turismo especializados de Galicia.
Artigo 2º
As resolucións administrativas que se adopten facendo uso da delegación de competencias contida nesta orde farán constar expresamente esta circunstancia e consideraranse ditadas polo órgano que a conferiu.
Artigo 3º
O conselleiro poderá reclamar, en calquera momento, o exercicio das competencias que son delegadas por esta orde.
Disposición derrogatoria
Quedan derrogadas cantas disposicións de igual ou inferior rango se opoñan ao establecido nesta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de maio de 2010.
Roberto Varela Fariña
Conselleiro de Cultura e Turismo
ORDE do 28 de maio de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 04/06/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda, pois, habilitado cos efectos previstos no seu artigo 5.1º, o seguinte procedemento:
IG640A.-Axudas do Igape para o apoio financeiro á hostalaría, turismo e servizos das comarcas de Ferrol, Eume e Ortegal.
2. O procedemento para a tramitación electrónica estará dispoñible no enderezo.
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de maio de 2010.
Alfonso Rueda Valenzuela
Conselleiro de Presidencia, Administracións Públicas e Xustiza